CELEX: C2007/082/76
Language: et
Date: 2007-04-14 00:00:00
Title: Kohtuasi T-435/04: Esimese Astme Kohtu 14. veebruari 2007 . aasta otsus — Simões Dos Santos versus Siseturu Ühtlustamise Amet (Avalik teenistus — Siseturu Ühtlustamise Ameti ametnikud ja teenistujad — Personaliaruanded ja edutamine — Teenetepunktide summa tühistamine ja uuesti arvutamine — Üleminekukord — Tühistamishagi — Õigusvastasuse väide — Tagasiulatuva jõu puudumine — Seaduslikkuse ja õiguskindluse põhimõtted — Õiguslik alus — Õiguspärane ootus — Võrdne kohtlemine)

14.4.2007   
            
            
               ET
            
            
               Euroopa Liidu Teataja
            
            
               C 82/34
            
         Esimese Astme Kohtu 14. veebruari 2007. aasta otsus — Simões Dos Santos versus Siseturu Ühtlustamise Amet
   (Kohtuasi T-435/04) (1)
   
   (Avalik teenistus - Siseturu Ühtlustamise Ameti ametnikud ja teenistujad - Personaliaruanded ja edutamine - Teenetepunktide summa tühistamine ja uuesti arvutamine - Üleminekukord - Tühistamishagi - Õigusvastasuse väide - Tagasiulatuva jõu puudumine - Seaduslikkuse ja õiguskindluse põhimõtted - Õiguslik alus - Õiguspärane ootus - Võrdne kohtlemine)
   (2007/C 82/76)
   Kohtumenetluse keel: prantsuse
   Pooled
   
      Hageja: Manuel Simões Dos Santos (Madrid, Hispaania) (esindaja: advokaat A. Creus Carreras)
   
      Kostja: Siseturu Ühtlustamise Amet (esindaja: I. de Medrano Caballero, keda abistas advokaat D. Waelbroeck)
   Kohtuasja ese
   Esiteks nõue tühistada Siseturu Ühtlustamise Ameti 7. juuli 2004. aasta otsus, millega jäetakse rahuldamata hageja 11. märtsi 2004. aasta kaebus, ja teiseks nõue tühistada Siseturu Ühtlustamise Ameti 15. detsembri 2003. aasta otsus, millega määratakse hageja teenetepunktide summa 2003. aasta ametialase edutamise raames, ning hindamiskomisjoni 12. detsembri 2003. aasta arvamus.
   Otsuse resolutiivosa
   
               1.
            
            
               Tühistada Siseturu Ühtlustamise Ameti 15. detsembri 2003. aasta otsus, millega määratakse lõplikult hageja teenetepunktid 2003. aasta ametialase edutamise raames ning Siseturu Ühtlustamise Ameti 7. juuli 2004. aasta otsus, millega jäetakse rahuldamata hageja 11. märtsi 2004. aasta kaebus, osas, milles need sisaldavad järeldust, et hageja teenetepunktide jääk, nii nagu seda on tunnustatud edutamist käsitlevas 30. märtsi 2004. aasta otsuses PERS-PROM-39-revl, on kadunud.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Mõista kohtukulud välja Siseturu Ühtlustamise Ametilt.
            
         
      (1)  ELT C 6, 8.1.2005.